Titjira tal-Airmalta li kellha titlaq minn Malta lejn Franza telqet kważi ħames sigħat tard. Oriġinarjament din it-titjira kellha titlaq minn Malta lejn Pariġi fi Franza, l-Ħamis għall-ħabta tat-8.10 ta' filgħodu iżda spiċċat telqet ftit wara s-1.30 ta' wara nofsinhar. Dan minħabba direttivi li kienu għaddejjin li kienu qed isegwu ħaddiema tal-linja nazzjonali tal-ajru. Passiġġier li kien fuq din it-titjira sostna ma' Newsbook.com.mt li meta lmenta, ir-risposta li ngħata kien li kien għaddej strajk u l-ħaddiema kienu qed jobdu dawn id-direttivi. Sostna li kien hemm min ilmenta miegħu li fl-Airmalta hemm nuqqas ta' ħaddiema. Ma' Newsbook.com.mt qal li minbarra li kellu jistenna dawk is-siegħat kollha biex l-ajruplan telaq mill-ajruport kellu jistenna wkoll fi Franza. Jirriżulta li l-ajruplan tal-Airmalta għamel ftit aktar minn nofs siegħa fl-ajruport Franċiż jistenna biex jieqaf sabiex il-passiġġiera jkunu jistgħu jinżlu. Id-direttivi li kienu qed isegwu l-cabin crew tal-Airmalta m'għadhomx aktar fis-seħħ iżda l-Erbgħa kienu ngħataw struzzjoni mill-unjin biex ma jidħlux għax-xogħol fil-ġranet off. Il-Ġimgħa, ajruplan tal-Airmalta li kien fuq titjira lejn Milan kellu jidħol lura minħabba ħsara teknika. .td_uid_3_5ee4e358c65c5_rand.td-a-rec-img{text-align:left}.td_uid_3_5ee4e358c65c5_rand.td-a-rec-img img{margin:0 auto 0 0}